YHTEISTYÖSOPIMUS

	1. OSAPUOLET

	Osapuoli A
	

	Y-tunnus
	

	Osoite
	

	Yhteyshenkilö(t)
	

	Osapuoli B
	

	Y-tunnus
	

	Osoite
	

	Yhteyshenkilö(t)
	


Jäljempänä kumpikin erikseen "Osapuoli" ja yhdessä "Osapuolet".

	2. TARKOITUS



Yhteistyön tarkoitus ja sisältö:
	

	

	



	3. OSAPUOLTEN VASTUUT



Osapuoli A sitoutuu:
	

	



Osapuoli B sitoutuu:
	

	


Osapuolet osallistuvat aktiivisesti tämän sopimuksen tarkoituksen edistämiseen ja varaavat siihen tarvittavat resurssit.

	4. KAUPALLISET EHDOT


Valitse toinen vaihtoehto ja poista toinen.
Osapuolet sopivat, että yhteistyön tuotot jaetaan tasan.
TAI
Osapuoli [A/B] tilittää Osapuolelle [A/B] ______ % myyntikatteesta. Osapuoli [A/B] toimittaa Osapuolelle [A/B] kuukausittain ilman aiheetonta viivytystä myyntiraportin, jonka perusteella Osapuoli [A/B] laskuttaa. Maksuehto on 14 päivää netto. Viivästyneestä maksusta peritään korkolain mukainen viivästyskorko.
Kumpikin Osapuoli vastaa itse omista yhteistyöstä aiheutuvista kustannuksistaan.

	5. IMMATERIAALIOIKEUDET


Valitse toinen vaihtoehto ja poista toinen.
Omistusoikeus, tekijänoikeus ja kaikki muut oikeudet Osapuolten palveluihin, tuotteisiin, järjestelmiin, sisältöihin ja muihin aineistoihin sekä niiden tuloksiin kuuluvat yksinomaan ne omistavalle Osapuolelle tai kolmannelle. Tällä sopimuksella ei siirretä immateriaalioikeuksia Osapuolten välillä.
TAI
Kumpikin Osapuoli säilyttää kaikki immateriaalioikeudet, jotka olivat olemassa ennen tämän sopimuksen alkamista tai jotka on kehitetty, hankittu tai saatu tästä sopimuksesta riippumatta.
Osapuolten yhdessä tekemän, luoman tai keksimän työn immateriaalioikeudet kuuluvat Osapuolille yhteisesti siinä suhteessa kuin ne ovat osallistuneet niiden tekemiseen, luomiseen tai keksimiseen. Osapuolet myöntävät toisilleen sopimuksen voimassaolon ajaksi ei-yksinomaisen ja maksuttoman käyttöoikeuden sopimuksen tarkoitusta varten kehittämiinsä tuloksiin ja niiden immateriaalioikeuksiin.
Osapuoli ei saa sopimuksen voimassaoloaikana yksin luovuttaa kolmannelle käyttö-, omistus- tai muuta oikeutta yhteistyössä kehitettyihin tuotoksiin tai niiden immateriaalioikeuksiin. Osapuolet saavat hyödyntää näitä tuotoksia kaupallisesti sopimuksen voimassaoloaikana vain yhdessä. Osapuolet voivat sopia tarkemmista menettelyistä erikseen.

	6. LUOTTAMUKSELLISUUS


Osapuolet sitoutuvat pitämään salassa toisen Osapuolen luottamukselliset tiedot eivätkä luovuta niitä kolmannelle ilman toisen Osapuolen kirjallista lupaa, ellei tässä sopimuksessa ole toisin sovittu tai pakottava lainsäädäntö tai viranomaismääräys sitä edellytä. Osapuolet varmistavat, että niiden työntekijät ja edustajat noudattavat tätä velvoitetta. Luottamuksellisella tiedolla tarkoitetaan Osapuolen liike- ja ammattisalaisuuksia, kuten palvelukuvauksia, palvelun toteutustapoja ja teknisiä kuvauksia, suunnitelmia, hintatietoja, taloudellista tilaa sekä tietoja alihankkijoista ja muista yhteistyökumppaneista.
Luottamuksellisiin tietoihin eivät kuulu tiedot, a) jotka vastaanottaja voi osoittaa olleen laillisesti hallussaan tai tiedossaan ennen sopimuksen syntymistä, b) jotka ovat tai tulevat julkisiksi muuten kuin vastaanottajan toiminnan tai laiminlyönnin seurauksena, c) jotka vastaanottaja saa kolmannelta ilman salassapitovelvoitetta tai d) jotka vastaanottaja kehittää itsenäisesti sopimusta rikkomatta.
Luottamuksellisuusvelvoite on voimassa sopimuksen päättymisen jälkeen ______ vuotta.

	7. HENKILÖTIETOJEN KÄSITTELY


Jos yhteistyössä käsitellään henkilötietoja, Osapuolet sopivat käsittelystä erikseen EU:n yleisen tietosuoja-asetuksen edellyttämällä tavalla, esimerkiksi henkilötietojen käsittelysopimuksella.

	8. VASTUUNRAJOITUS


Kumpikaan Osapuoli ei vastaa välillisistä vahingoista, kuten voiton, tulojen tai liiketoiminnan menetyksestä, tietojen häviämisestä, muuttumisesta tai vioittumisesta tai niiden uudelleen luomisen kustannuksista, liikearvon menetyksestä tai vahingoista, joita ei voida kohtuudella ennakoida.
Osapuolen tämän sopimuksen mukainen vahingonkorvausvelvollisuus on enintään ____________ euroa.
Vastuunrajoitukset eivät koske vahinkoa, joka on aiheutettu tahallisesti tai törkeällä huolimattomuudella, eivätkä luottamuksellisuusvelvoitteen tai immateriaalioikeuksien rikkomista.

	9. YLIVOIMAINEN ESTE


Osapuoli ei vastaa viivästyksestä tai vahingosta, joka johtuu sen vaikutusmahdollisuuksien ulkopuolella olevasta esteestä, jota se ei ole kohtuudella voinut ottaa huomioon sopimusta tehtäessä ja jonka seurauksia se ei ole kohtuudella voinut välttää tai voittaa. Osapuolen on ilmoitettava ylivoimaisesta esteestä toiselle Osapuolelle viipymättä.

	10. VOIMASSAOLO JA PÄÄTTYMINEN


Tämä sopimus tulee voimaan, kun molemmat Osapuolet ovat allekirjoittaneet sen.
☐  Sopimus on voimassa toistaiseksi. Osapuoli voi irtisanoa sopimuksen kirjallisesti päättymään kuukauden irtisanomisajalla.
☐  Sopimus on voimassa ______________ asti.
Kumpikin Osapuoli voi purkaa sopimuksen päättymään välittömästi kirjallisella ilmoituksella, jos toinen Osapuoli (i) tulee maksukyvyttömäksi, hakeutuu tai asetetaan konkurssiin, selvitystilaan tai yrityssaneeraukseen tai (ii) rikkoo olennaisesti sopimusta eikä korjaa rikkomustaan 30 päivän kuluessa saatuaan siitä kirjallisen ilmoituksen.

	11. ERIMIELISYYDET


Sopimukseen sovelletaan Suomen lakia, lukuun ottamatta sen lainvalintaa koskevia säännöksiä. Erimielisyydet pyritään ensisijaisesti ratkaisemaan neuvottelemalla. Jos neuvottelut eivät johda tulokseen, riidat ratkaistaan:
☐  lopullisesti välimiesmenettelyssä Keskuskauppakamarin välimiesmenettelysääntöjen mukaisesti. Välimiesoikeus on yksijäseninen, ja välimiesmenettelyn kieli on suomi ja paikka Helsinki.
☐  Helsingin käräjäoikeudessa.

	12. MUUT EHDOT


· Sopimus sisältää kaiken, mitä Osapuolet ovat tästä asiasta sopineet, ja se korvaa kaikki aiemmat yhteistyötä koskevat suulliset ja kirjalliset tarjoukset, materiaalit ja sopimukset.
· Kumpikaan Osapuoli ei saa siirtää sopimuksen mukaisia oikeuksiaan tai velvollisuuksiaan kolmannelle ilman toisen Osapuolen etukäteen antamaa kirjallista lupaa.
· Kaikki muutokset tähän sopimukseen on tehtävä kirjallisesti.
· Ehdot, jotka on luonteensa tai sanamuotonsa perusteella tarkoitettu olemaan voimassa sopimuksen päättymisen jälkeen, jäävät voimaan sopimuksen päätyttyä.

	13. ALLEKIRJOITUKSET



Tämä sopimus allekirjoitetaan sähköisesti. Sähköiset allekirjoitukset ja niiden ajankohdat näkyvät asiakirjan allekirjoitussivulla. Paperilla allekirjoitettaessa sopimus laaditaan kahtena samansanaisena kappaleena, yksi kullekin osapuolelle.
Allekirjoita ja säilytä kaikki asiakirjasi helposti netvisorsign.fi Sivu  / 
